CELEX: 52004PC0030
Language: fi
Date: 2004-01-23
Title: Ehdotus: neuvoston asetus mehiläishoitoalalla toteutettavista toimista

Avis juridique important

|

52004PC0030

Ehdotus: neuvoston asetus mehiläishoitoalalla toteutettavista toimista  /* KOM/2004/0030 lopull. - CNS 2004/0003 */  

Ehdotus: NEUVOSTON ASETUS mehiläishoitoalalla toteutettavista toimista(kommission esittämä)PERUSTELUTNeuvoston asetuksen (ETY) N:o 1221/97 6 artiklassa säädetään, että komissio esittää neuvostolle ja Euroopan parlamentille joka kolmas vuosi kertomuksen mehiläishoidon tukijärjestelmän soveltamisesta.Tämä asiakirja on komission esittämä toinen kertomus. Komissio ehdottaa tämän kertomuksen päätelmissä uuden asetuksen antamista, jotta mehiläishoitoalan tavoitteet voitaisiin mukauttaa vastaamaan nykytilannetta.Ehdotuksen tavoitteena on parantaa mehiläishoidon tuotteiden tuotantoon ja kaupanpitoon liittyviä edellytyksiä Euroopan unionissa. Tavoite voidaan saavuttaa kolmivuotisilla kansallisilla ohjelmilla, joihin sisältyy teknisen avun toimenpiteitä, varroapunkin torjunta, siirtohoidon järkeistäminen, mehiläiskannan lisääminen sekä mehiläishoitoa ja siitä saatavia tuotteita koskeva soveltava tutkimus.Varroapunkin torjuntatoimenpide ei ole hävittämistoimenpide vaan sen tavoitteena on vähentää kyseisen loistaudin taloudellisia vaikutuksia tuotannon kannattavuuteen.Yhteisön osarahoituksen myöntämiseksi kansallisiin ohjelmiin jäsenvaltioiden on laadittava tutkimus alan rakenteesta, tuotteiden tuotannosta ja kaupan pitämisestä sekä toimista, joita jäsenvaltiot aikovat toteuttaa, ja toimitettava tutkimus komissiolle.Lisäksi jäsenvaltioiden on toimitettava komissiolle mainittuja ohjelmia koskevat tilastotiedot.2004/0003 (CNS)Ehdotus: NEUVOSTON ASETUS mehiläishoitoalalla toteutettavista toimistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 36 ja 37 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon Euroopan talous- ja sosiaalikomitean lausunnon,sekä katsoo seuraavaa:(1) Komission toimitettua neuvostolle ja Euroopan parlamentille vuonna 1994 Euroopan mehiläishoitoa koskevan mietinnön  [1] neuvosto totesi, että olisi tehtävä ehdotus mehiläishoitoa koskevaksi puiteasetukseksi.[1]  KOM(1994) 256 lopullinen.(2) Neuvosto antoi kesäkuussa 1997 asetuksen (EY) N:o 1221/97  [2] hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä.[2]  EYVL L 173, 1.7.1997, s. 1. Asetus sellaisena kuin se on muutettuna asetuksella (EY) N:o 2070/98 (EYVL L 265 30.9.1998, s. 1).(3) Komissio toimitti helmikuussa 2001  [3] ja tammikuussa 2004  [4] neuvostolle ja Euroopan parlamentille kertomukset asetuksen (EY) N:o 1221/97 soveltamisesta. Näiden kertomuksen perusteella tehtyjen päätelmien mukaan on tarpeen mukauttaa asetuksessa (EY) N:o 1221/97 säädetyt toimet vastaamaan yhteisön mehiläishoidon nykytilannetta. Sen vuoksi on syytä kumota mainittu asetus ja korvata se uudella asiakirjalla.[3]  KOM(2001) 70 lopullinen, 16.2.2001.[4]  KOM(2004)(4) Mehiläishoito on maatalouden ala, jonka päätarkoituksena ovat taloudellinen toiminta ja maaseudun kehittäminen, hunajan ja muiden mehiläistuotteiden tuotanto sekä osallistuminen ekologisen tasapainon ylläpitoon.(5) Kyseiselle alalle on ominaista tuotanto-olosuhteiden ja tuoton vaihtelevuus sekä taloudellisten toimijoiden hajaantuneisuus ja erilaisuus niin tuotannon kuin kaupan pitämisen osalta.(6) Ottaen huomioon varroapunkin yleistyminen useissa jäsenvaltioissa viime vuosina sekä siitä hunajantuotannolle aiheutuvat ongelmat yhteisön tasolla toteutettava toimi vaikuttaa tarpeelliselta, koska kyseessä on tauti, jota ei voida kokonaan hävittää, ja suositellaan käsittelyä sallituilla tuotteilla.(7) Näissä oloissa ja mehiläistuotteiden tuotannon ja kaupan pitämisen kehittämiseksi yhteisössä on tarpeen laatia joka kolmas vuosi kansalliset ohjelmat, joihin sisältyy teknisen avun toimenpiteitä, varroapunkin torjunta, siirtohoidon järkeistäminen, yhteisön mehiläiskannan lisääminen sekä yhteistoiminta mehiläishoitoa ja siitä saatavia tuotteita koskevien tutkimusohjelmien kanssa.(8) Mehiläishoitoalan tilastotietojen täydentämiseksi jäsenvaltioiden olisi tehtävä alaa koskeva rakennetutkimus sekä tuotannon että kaupan pitämisen ja hinnanmuodostuksen osalta.(9) Jäsenvaltioille tästä asetuksesta johtuvista velvoitteista aiheutuvat menot kuuluvat yhteisön suoritettaviksi yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (ETY) N:o 1258/1999  [5] 2 artiklan 2 ja 3 kohdan mukaisesti.[5]  EYVL L 160, 26.6.1999, s. 103.(10) On syytä muistuttaa, että tiettyjen kilpailusääntöjen soveltamisesta maataloustuotteiden tuotantoon ja kauppaan annetun neuvoston asetuksen N:o 26  [6] 4 artiklan säännöksiä sovelletaan edelleen muihin kuin tämän asetuksen nojalla hyväksyttyihin kansallisiin ohjelmiin sisältyviin valtiontukiin.[6]  EYVL 30, 20.4.1962, s. 993/62. Asetus sellaisena kuin se on viimeksi muutettuna asetuksella N:o 49 (EYVL 53, 1.7.1962, s. 1571/62).(11) Tämän asetuksen täytäntöönpanemiseksi tarvittavat toimenpiteet olisi vahvistettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY  [7] mukaisesti. Komissiota avustaa tässä tehtävässä muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75  [8] 17 artiklassa tarkoitettu komitea,[7]  EYVL L 184, 17.7.1999, s. 23.[8]  EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1.)ON ANTANUT TÄMÄN ASETUKSEN:1 artikla1. Tässä asetuksessa vahvistetaan toimet, joiden tavoitteena on parantaa mehiläistuotteiden tuotannon ja kaupan pitämisen edellytyksiä.Tätä tarkoitusta varten kukin jäsenvaltio voi laatia kansallisen kolmivuotisen ohjelman, jäljempänä 'mehiläishoito-ohjelma'.2. Tässä asetuksessa tarkoitetaan ilmaisulla:a) 'hunaja' tuotetta, joka vastaa neuvoston direktiivin 2001/110/EY  [9] liitteen I säännöksiä,[9]  EYVL L 10, 12.1.2002, s. 10.b) 'mehiläistuotteet' Euroopan parlamentin ja neuvoston asetuksen (EY) N:o 1774/2002  [10] liitteessä I olevassa 1 kohdassa määriteltyjä tuotteita.[10]  EYVL L 273, 10.10.2002, s. 1. Asetus sellaisena kuin se on muutettuna asetuksella (EY) N:o 813/2003 (EUVL L 117 13.5.2003, s. 22).2 artiklaToimet, jotka mehiläishoito-ohjelmaan voidaan sisällyttää, ovat seuraavat:a) mehiläishoitajille ja mehiläishoitajien ryhmittymille annettava tekninen apu;b) varroapunkin torjunta;c) siirtohoidon järkeistäminen;d) tukitoimenpiteet yhteisön mehiläiskantojen lisäämiseksi;e) yhteistoiminta mehiläishoitoalaa ja mehiläistuotteita koskevan soveltavan tutkimuksen ohjelmien toteuttamiseen erikoistuneiden tahojen kanssa.Mehiläishoito-ohjelmat eivät koske asetuksen (EY) N:o 1257/1999  [11] mukaisesti rahoitettuja toimia.[11]  EYVL L 160, 26.6.1999, s. 80. Asetus sellaisena kuin se on viimeksi muutettuna asetuksella (EY) N:o 1783/2003 (EUVL L 270, 21.10.2003, s. 70).3 artiklaVoidakseen päästä osallisiksi 4 artiklan 2 kohdassa tarkoitetusta osarahoituksesta jäsenvaltioiden on laadittava tutkimus mehiläishoitoalan rakenteesta alueellaan sekä tuotannon että kaupan pitämisen osalta. Tämä tutkimus toimitetaan yhdessä mehiläishoito-ohjelman kanssa.4 artikla1. Tästä asetuksesta aiheutuvia menoja pidetään asetuksen (ETY) N:o 1258/1999 2 artiklan 2 ja 3 kohdassa tarkoitettuina interventioina.2. Yhteisö osallistuu mehiläishoito-ohjelmien rahoitukseen 50 prosenttiin asti jäsenvaltioille aiheutuvista menoista.3. Jäsenvaltioiden on suoritettava mehiläishoito-ohjelmien osana toteutettuihin toimiin liittyvät menot kunkin vuoden 15 päivään lokakuuta mennessä.5 artiklaMehiläishoito-ohjelma laaditaan läheisessä yhteistyössä mehiläishoitoalan edustavien järjestöjen ja osuuskuntien kanssa. Se toimitetaan komissiolle, joka päättää sen hyväksymisestä asetuksen (ETY) N:o 2771/75 17 artiklassa säädettyä menettelyä noudattaen.6 artiklaTämän asetuksen soveltamista koskevat ja erityisesti valvontatoimenpiteisiin ja tietojen toimittamiseen liittyvät yksityiskohtaiset säännöt annetaan asetuksen (ETY) N:o 2771/75 17 artiklassa säädettyä menettelyä noudattaen.7 artiklaKomissio antaa joka kolmas vuosi Euroopan parlamentille ja neuvostolle kertomuksen tämän asetuksen soveltamisesta.8 artiklaKumotaan asetus (EY) N:o 1221/97.9 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja&gt;TAULUKON PAIKKA&gt;